Se i klippet ovenfor, hvor store flammerne i en brand på autoværksted var mandag formiddag. Videoen er filmet af Bjørn Sørensen. Mandag morgen opstod der brand i autoværkstedet Mekonomen Autoteknik på Hjørringvej 125 i Nørresundby. - Branden er formentlig opstået i forbindelse med opladning af batteri på bil, der var placeret i autoværkstedet. Der er ingen fare for personer, oplyser vagtchef ved Nordjyllands Politi Poul Badsberg. Der er ikke fare for giftig røg, men Hjørringvej og Østre Fælledvej er spærret på grund af kraftig røg. Trafikken ledes via Amalienborgvej. Vejen forventes først åbnet igen klokken 15.00. Der er desuden hastighedsbegrænsning på motorvejen. Beredskabscenter Aalborg oplyser, at alt mandskab er på stedet og første melding var brand i bil. Teknikkere skal undersøge stedet for at fastslå årsagen til branden. Det gør de formentlig tirsdag.

Referat:
Vej spærret på grund af brand i autoværksted.